**RAZDJEL: 109 MINISTARSTVO PRAVOSUĐA I UPRAVE REPUBLIKE HRVATSKE**

**GLAVA 10925: VISOKI TRGOVAČKI SUD REPUBLIKE HRVATSKE**

**AKTIVNOST: A632000 VOĐENJE SUDSKIH POSTUPAKA IZ NADLEŽNOSTI VISOKOG TRGOVAČKOG SUDA REPUBLIKE HRVATSKE**

**RKP: 3582**

**OBRAZLOŽENJE POSEBNOG DIJELA FINANCIJSKOG PLANA ZA RAZDOBLJE 2024.-2026.**

Sukladno članku 36. Zakona o proračunu (Narodne novine br. 144/21) uz prijedlog Financijskog plana Visokog trgovačkog suda RH dostavlja se i obrazloženje istoga.

PLAĆE I DOPRINOSI

Na dan 30. rujna 2023. na Visokom trgovačkom sudu Republike Hrvatske zaposleno je 30 pravosudnih dužnosnika, 47 službenika i 3 namještenika. Na temelju plaće za rujan 2023. napravljen je plan za naredno trogodišnje razdoblje.

U 2024. planiraju se rashodi za plaće, prekovremene sate i doprinose na plaću u iznosu od 3.188.135,00 eura. Za izračun plaća i doprinosa u 2025. planirana sredstva za plaće, doprinose i prekovremene sate uvećavaju se za 0,5% za svaku navršenu godinu radnog staža. Projekcija za 2025. je 3.197.363,00 eura. Za izračun plaća i doprinosa u 2026. planirana sredstva za plaće, doprinose i prekovremene sate uvećavaju se za 0,5% za svaku navršenu godinu radnog staža. Projekcija za 2026. je 3.212.206,00 eura.

U 2024. godini vraćaju se dva službenika s neplaćenog dopusta i jedan službenik s roditeljskog dopusta. Planira se zaposlenje 6 službenika i 1 namještenik prema Pravilniku o sistematizaciji radnih mjesta. Planira se i imenovanje 2 suca.

OSTALI RASHODI ZA ZAPOSLENE

Planirana sredstva u 2024. za ostale rashode za zaposlenike su 58.387,00 eura. Izračun se temelji na trenutnom broju zaposlenika uvećano za nova zapošljavanja i trenutno ugovorenim pravima prema kolektivnom ugovoru. Rashodi se odnose na božićnicu, uskrsnicu, regres, 14 jubilarnih nagrada za službenike i namještenike, dar za djecu i pomoći.

U 2025. planirana su sredstva u iznosu 60.387,00 eura za božićnicu, uskrsnicu, regres, 12 jubilarnih nagrada, 1 otpremnina, dar za djecu i pomoći.

U 2026. planirana su sredstva u iznosu 53.387,00 eura za božićnicu, uskrsnicu, regres, 6 jubilarnih nagrada, dar za djecu i pomoći.

RASHODI ZA NAKNADE ZA PRIJEVOZ, ZA RAD NA TERENU I ODOVOJENI ŽIVOT

Rashodi za naknadu za prijevoz i odvojeni život planira se prema broju zaposlenih službenika, namještenika i sudaca koji imaju pravo na naknadu za prijevoz na dan 30. rujna 2023. uvećano za nova planirana zapošljavanja. Prijevoz se isplaćuje 45 službenika, 3 namještenika i 3 suca. Naknada za odvojeni život isplaćuje se za 1 suca. U 2024. planiraju se rashodi za naknadu za prijevoz i odvojeni život u iznosu 60.000,00 eura. U 2025. na temelju istog broja zaposlenika planiraju se rashodi u iznosu od 60.000,00 eura. U 2026. na temelju istog broja zaposlenika planiraju se rashodi u iznosu od 60.000,00 eura.

MATERIJALNI RASHODI

Uredski materijal i stručna literatura planira se u iznosu od 30.000,00 eura što je smanjenje u odnosu na prijašnje projekcije. Energija i komunalne usluge se plaćaju za dvije lokacije (Berislavićeva 11 i Savska cesta 62). Planirani rashodi za energiju su 70.000,00 eura. Planirani rashodi za komunalne usluge su 19.000,00 eura. To je smanjenje u odnosu na prijašnje projekcije. Rashodi za zdravstvene usluge su planirani u nižem iznosu jer su sistematski pregledi obavljeni 2023. Visoki trgovački sud RH dužan je svake godine održat savjetovanje za suce svih trgovačkih sudova. Također sud slavi 70. rođendan u 2024.. Zbog toga su planirani veći rashodi na poziciji službenih putovanja, naknade troškova osobama izvan radnog odnosa i reprezentacije. Sud je dužan stručno usavršavat svoje zaposlene te je za te rashode planirano 15.000,00 eura.

TEKUĆE ODRŽAVANJE

Za 2024., 2025. i 2026. godinu smanjeni su rashodi u odnosu na prijašnje projekcije jer su na novoj lokaciji troškovi tekućeg održavanja niži. Planirani rashodi se odnose na servis klima uređaja, popravak pisača, fotokopirnih uređaja, stolarije, vozila i hitnih neplaniranih popravaka.

RASHODI ZA NABAVU NEFINANCIJSKE IMOVINE

Tijekom 2024. godine planira se nabava manjih količina opreme (telefoni, pisači, uredska oprema, oprema za održavanje). Za dva službena vozila nabavljena putem financijskog leasinga planira se 8.100,00 eura za otplatu glavnice. U 2025. planira se 8.450,00 eura za otplatu glavnice. U 2026. planira se 7.200,00 eura za otplatu glavnice

VLASTITI PRIHODI

Vlastite prihode Visoki trgovački sud ostvaruje prodajom knjige Izbor odluka Visokog trgovačkog suda, pružanjem usluga fotokopiranja službene dokumentacije, prihod od iznajmljivanja prostora za samoposlužne aparate. Planirani su vlastiti prihodi u iznosu od 500,00 eura za svaku godinu kojim bi se pokrili rashodi za ostale usluge.